CELEX: 32012D0513
Language: mt
Date: 2012-09-14 00:00:00
Title: 2012/513/PESK: Deċiżjoni tal-Kumitat Politiku u ta’ Sigurtà EUMM GEORGIA/1/2012 tal- 14 ta’ Settembru 2012 li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Ġeorġja (EUMM Georgia)

25.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 257/15
            
         DEĊIŻJONI TAL-KUMITAT POLITIKU U TA’ SIGURTÀ EUMM GEORGIA/1/2012
   tal-14 ta’ Settembru 2012
   li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Ġeorġja (EUMM Georgia)
   (2012/513/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/452/PESK tat-12 ta' Awwissu 2010 dwar il-Missjoni ta' Monitoraġġ tal-Unjoni Ewropea fil-Ġeorġja, EUMM Georgia (1), kifemendata l-aħħar mid-Deċiżjoni tal-Kunsill 2011/536/PESK (2), u b'mod partikolari l-Artikolu 10(1) tagħha,
   Billi:
   
               (1)
            
            
               Skont l-Artikolu 10(1) tad-Deċiżjoni tal-Kunsill 2010/452/PESK, il-Kumitat Politiku u ta' Sigurtà (KPS) hu awtorizzat, f'konformità mal-Artikolu 38 tat-Trattat, biex jieħu d-deċiżjonijiet rilevanti għall-fini li jeżerċita kontroll politiku u direzzjoni strateġika ta' EUMM Georgia, inkluża d-deċiżjoni li jaħtar Kap tal-Missjoni.
            
         
               (2)
            
            
               Fl-1 ta' Lulju 2011, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (GħR), il- KPS adotta d-Deċiżjoni EUMM/1/2011 (3) li taħtar lis-Sur Andrzej TYSZKIEWICZ bħala l-Kap tal-Missjoni tal-EUMM Georgia sal-14 ta' Settembru 2011. Il-mandat tiegħu ġie estiż sal-14 ta' Settembru 2012 bid-Deċiżjoni tal-KPS 2011/539/PESK (4).
            
         
               (3)
            
            
               Fit-13 ta' Settembru, il-Kunsill adotta d-Deċiżjoni 2012/503/PESK (5) li testendi t-tul tal-EUMM Georgia sal-14 ta' Settembru 2013.
            
         
               (4)
            
            
               Fit-12 ta' Settembru 2012, ir-RGħ ipproponiet l-estensjoni tal-mandat tas-Sur Andrzej TYSZKIEWICZ bħala l-Kap tal-Missjoni tal-EUMM Georgia sal-14 ta' Settembru 2013,
            
         ADOTTA DIN ID-DEĊIŻJONI:
   Artikolu 1
   Il-mandat tas-Sur Andrzej TYSZKIEWICZ bħala Kap tal-Missjoni ta' Monitoraġġ tal-Unjoni Ewropea fil-Ġeorġja (EUMM Georgia) huwa b'dan estiż sal-14 ta' Settembru 2013.
   Artikolu 2
   Din id-Deċiżjoni għandha tidħol fis-seħħ fil-data tal-adozzjoni tagħha.
   
      Magħmul fi Brussell, l-14 ta’ Settembru 2012.
      
         
            Għall-Kumitat Politiku u ta’ Sigurtà
         
         
            Il-President
         
         O. SKOOG
      
   
   
      (1)  ĠU L 213, 13.8.2010, p. 43.
   
      (2)  ĠU L 236, 13.9.2011, p. 7.
   
      (3)  ĠU L 175, 2.7.2011, p. 27.
   
      (4)  ĠU L 238, 15.9.2011, p. 32.
   
      (5)  ĠU L 249, 14.9.2012, p. 13.